Komisijas skaidrojums iepirkumā “Biļešu tirdzniecības un mārketinga pakalpojumu sniegšana Līgatnes dabas takās un Nacionālajā botāniskajā dārzā” DAP 2026/14-AK
Komisija ir saņēmusi ieinteresētā pretendenta jautājumus par iepirkuma 2.daļu “Biļešu tirdzniecības un mārketinga pakalpojuma sniegšana Nacionālajā botāniskajā dārzā” un sniedz uz tiem sekojošas atbildes
Par apmeklētāju skaitu un biļešu tirdzniecības datiem
1.Jautājums:Kāds ir bijis Nacionālā botāniskā dārza kopējais apmeklētāju skaits pēdējo 3 (trīs) gadu laikā, ar sadalījumu pa mēnešiem un intensitāti pa darba dienām un brīvdienām.
1.Atbilde: Pasūtītājs paskaidro, ka tā rīcībā nav pieejami vēsturiskie dati tieši ieinteresētā piegādātāja pieprasītajā detalizācijas griezumā, proti, vienlaikus sadalījumā pa mēnešiem un darba dienām/brīvdienām. Pasūtītāja rīcībā esošie dati ļauj sniegt šādu informāciju par kopējo apmeklētāju skaitu: 

	2023.gads
	81767 apmeklētāji

	2024.gads
	 92731 apmeklētāji

	2025.gads
	74122 apmeklētāji



Vienlaikus Pasūtītājs vērš uzmanību, ka,  saskaņā ar Tehniskās specifikācijas 1.9.punktu šiem datiem ir tikai informatīvs raksturs un Pasūtītājs negarantē   norādīto apmeklētāju skaitu vai plūsmas stabilitāti nākotnē.

2.Jautājums: Pārdoto ieejas biļešu skaits (kopumā un pa mēnešiem) pēdējo 3 (trīs) gadu laikā, ar sadalījumu pa biļešu kategorijām (pieaugušie, bērni, pensionāri, grupas u.c.).
2.Atbilde: Pasūtītājs paskaidro, ka tā rīcībā nav pieejami dati tieši ieinteresētā piegādātāja pieprasītajā detalizācijas griezumā pa biļešu kategorijām (piemēram, pieaugušie, bērni, pensionāri u.c.). Pasūtītāja rīcībā esošā uzskaites informācija nodrošina tikai kopējo realizēto ieejas biļešu skaitu attiecīgajā periodā. Kopējais realizēto ieejas biļešu skaits pēdējo 3 (trīs) gadu periodā bija 111740 biļetes, tai skaitā:

	2023.gads
	36120 biļetes

	2024.gads
	38582 biļetes

	2025.gads
	37038 biļetes



Vienlaikus Pasūtītājs vērš uzmanību, ka,  saskaņā ar Tehniskās specifikācijas 1.9.punktu šiem datiem ir tikai informatīvs raksturs un Pasūtītājs negarantē  norādīto biļešu realizācijas apjomu vai stabilitāti nākotnē.

3.Jautājums: Kopējie ieņēmumi (EUR) no biļešu tirdzniecības pēdējo 3 (trīs) gadu laikā, ar sadalījumu pa mēnešiem.
4.Jautājums: Kopējie ieņēmumi no visiem cenrādī noteiktajiem maksas pakalpojumiem (piemēram, stāvlaukums, ekskursijas, citi papildu pakalpojumi (kāzas, publiskie un privātie pasākumi dārza teritorijā), kas ietilptu atlīdzības aprēķina bāzē saskaņā ar Iepirkuma 3.2.pielikuma “Tehniskā specifikācija”, turpmāk – TS,  1.9. punktu, pēdējo 3 (trīs) gadu laikā, pa mēnešiem.
3. un 4.Atbilde: Pasūtītājs paskaidro, ka ieņēmumu uzskaite par iepriekšējiem periodiem ir veikta apvienotā ieņēmumu uzskaites griezumā un atsevišķa detalizācija pa ieņēmumu avotiem (t.sk. biļešu tirdzniecība, stāvlaukums, ekskursijas, papildu pakalpojumi, publiskie un privātie pasākumi u.c.) nav pieejama vienotā un salīdzināmā formātā par visu pēdējo 3 (trīs) gadu periodu. Tāpat Pasūtītāja rīcībā nav strukturēti pieejami dati ar pilnu sadalījumu pa mēnešiem atbilstoši pieprasītajam detalizācijas līmenim. Kopējie ieņēmumi no visiem cenrādī noteiktajiem maksas pakalpojumiem par pēdējo 3 (trīs) gadu periodu ir  826652,00 EUR.

	2023.gads
	275034,00 EUR

	2024.gads
	353443,00 EUR

	2025.gads
	198175,00 EUR



Vienlaikus Pasūtītājs vērš uzmanību, ka,  saskaņā ar Tehniskās specifikācijas 1.9.punktu minētiem datiem ir informatīvs raksturs un tie nav uzskatāmi par Pasūtītāja garantiju  attiecībā  uz turpmāko ieņēmumu apjomu vai ieņēmumu  plūsmas stabilitāti nākotnē. 

5.Jautājums: Vai Nacionālā botāniskā dārzā ir tikusi iepriekš īstenota biļešu tiešsaistes tirdzniecība? Ja jā, kura platforma un kāda daļa no kopējā biļešu pārdošanas apjoma tika veikta tiešsaistē? Ja nē, vai Pasūtītājam ir paredzētas kādas prasības vai ierobežojumi attiecībā uz tiešsaistes tirdzniecības risinājuma izvēli?
5.Atbilde: Pasūtītājs paskaidro, ka Nacionālajā botāniskajā dārzā iepriekš ir tikusi nodrošināta biļešu tiešsaistes tirdzniecība, ko globālajā tīmeklī nodrošināja ārpakalpojuma sniedzējs. Pasūtītāja rīcībā nav detalizētas statistikas par precīzu iepriekš tiešsaistē pārdoto biļešu apjoma daļu attiecībā pret kopējo apjomu, un šiem vēsturiskajiem datiem nav ietekmes uz iepirkuma priekšmeta izpildes prasībām.
Pasūtītājs nolikumā un iepirkuma dokumentācijā nav noteicis Pakalpojumu sniedzējam ierobežojumus konkrēta tehnoloģiskā risinājuma, konkrētas programmatūras vai platformas izvēlei, taču Pakalpojumu sniedzējam  ir jāņem vērā, ka piedāvātajam risinājumam ir pilnībā jāatbilst Tehniskās specifikācijas prasībām, nodrošinot nepārtrauktu datu uzskaiti un integrāciju ar Tehniskās specifikācijas 1.5.punktā minētajām Pasūtītāja dāvanu kartēm.
Saskaņā ar Tehniskās specifikācijas  1.1., 1.5. un 1.6. punktu Pakalpojumu sniedzējam ir pienākums par saviem līdzekļiem nodrošināt funkcionālu sistēmu, kas bez traucējumiem pieņem maksājumus, nodrošina savietojamību ar Latvijas Republikas normatīvajiem aktiem par elektroniskajiem norēķiniem, apstrādā Pasūtītāja dāvanu kartes un nodrošina pilnībā nodalītu grāmatvedības uzskaiti. Visas izmaksas, kas saistītas ar Pakalpojumu sniedzēja izvēlētā tehniskā risinājuma ieviešanu, uzturēšanu un nepieciešamo savietojamību ar Tehniskajā specifikācijā noteiktajām prasībām, ir jāiekļauj Pakalpojumu sniedzēja finanšu piedāvājumā. 

6.Jautājums: Kādas citas regulārās uzturēšanas vai apsaimniekošanas izmaksas (ne saistībā ar biļešu tirdzniecību vai mārketingu) ir jāņem vērā Pakalpojuma sniedzējam, piemēram, tīmekļvietnes uzturēšana vai telekomunikāciju/interneta pieslēguma nodrošināšana?
6.Atbilde: Pasūtītājs paskaidro, ka Saskaņā ar Tehniskās specifikācijas 1.9. punktu, Pakalpojumu sniedzējs patstāvīgi organizē un finansē visus Pakalpojuma izpildei nepieciešamos resursus un aktivitātes, lai nodrošinātu pilnīgu un nepārtrauktu Pakalpojuma sniegšanu. Pasūtītājs nodrošina un sedz izmaksas tikai par Nacionālā botāniskā dārza oficiālās tīmekļvietnes (mājas lapas) darbību un uzturēšanu. Pakalpojumu sniedzējs pilnībā sedz visas pārējās izmaksas, kas saistītas ar Pakalpojumu sniedzēja tiešsaistes sistēmas un platformas uzturēšanu, datu pārraidi, sakaru un interneta pieslēguma nodrošināšanu Pasūtītāja ierādītajās darba vietās, kā arī banku komisijām un maksājumu termināļu (POS) uzturēšanu. 
Tādējādi Pakalpojumu sniedzējam finanšu piedāvājumā ir jāņem vērā visas izmaksas, kas nepieciešamas Pakalpojumu sniedzēja nodrošinātā risinājuma pilnvērtīgai darbībai. 


Par telpu infrastruktūru
7.Jautājums: Kādas telpas un infrastruktūra (biļešu kase, klientu apkalpošanas zona, biroja telpas, noliktavas u.c.) tiks nodotas Pakalpojuma sniedzēja lietošanā un kādi būs nomas vai lietošanas tiesiskās attiecības (vai telpas tiks nodotas bez atlīdzības vai par maksu)?
8.Jautājums: Vai objektā ir iezīmētas darba stacijas ārtelpās (biļešu/kases zona) vai atrodas telpas biļešu pārdevējiem? Kāds ir to tehniskais stāvoklis?
7. un 8.Atbilde: Pasūtītājs paskaidro, ka iepirkuma ietvaros Pakalpojumu sniedzējam netiek nodotas atsevišķas telpas patstāvīgai lietošanai un telpu nomas vai patapinājuma līgums netiks slēgts.
                     Lai nodrošinātu  Pakalpojuma izpildi un klātienes biļešu tirdzniecību, Pasūtītājs Pakalpojumu sniedzējam ierādīs divas konkrētas darba vietas (fizisku vietu kasierim) Nacionālā botāniskā dārza telpās. Šo vietu nodrošināšana  uzskatāma par organizatorisku un tehnisku atbalstu līguma izpildei un papildu maksa par to netiek piemērota. 
                     Saskaņā ar Tehniskās specifikācijas 1.7.punktu, viss specifiskais biļešu tirdzniecības tehniskais aprīkojums (piemēram, datori, monitori, kases aparāti, čeku/biļešu printeri un POS termināļi u.c.) Pakalpojuma sniedzējam ir jāuzstāda un jāuztur pašam par saviem līdzekļiem.
Lai Pretendents gūtu pilnīgu priekšstatu par ierādāmo darba vietu izvietojumu un to tehnisko stāvokli, Pretendentam  ir tiesības  pieteikties šo darba vietu apskatei klātienē Nacionālajā botāniskajā dārzā, pēc adreses: Miera iela - 1, Salaspils, Salaspils novads, LV - 2169.  Lai saskaņotu vizītes laiku, lūdzam iepriekš sazināties ar  Nacionālā botāniskā dārza administrācijas direktoru Arti Vītiņu (tālr.+371 29403993).

9.Jautājums: Vai objektā ir jau pieejams interneta pieslēgums un telekomunikāciju infrastruktūra, vai tas ir jānodrošina no jauna? 
9.Atbilde: Pasūtītājs paskaidro, ka Pasūtītāja ierādītajās klātienes darba vietās (fiziskajās vietās kasieriem) ir pieejami fiziskie telekomunikāciju tīkla ievadi, tomēr, pakalpojumu līgumu noslēgšana ar sakaru operatoriem, interneta pieslēguma nodrošināšana un kārtējie ikmēneša abonēšanas maksājumi ir Pakalpojumu sniedzēja pienākums un izmaksu pozīcija.
Saskaņā ar Tehniskās specifikācijas 1.9.punktu, visas pakalpojuma sniegšanai un uzturēšanai nepieciešamās papildu izmaksas, ieskaitot telekomunikāciju/ interneta pieslēgumu, karšu termināļu (Tehniskās specifikācijas 1.5.punkts) un elektronisko kases aparātu (Tehniskās specifikācijas 1.8.punkts) darbību, pilnībā finansē un nodrošina pats Pakalpojumu sniedzējs no saviem līdzekļiem. Atsevišķi maksājumi vai kompensācijas no Pasūtītāja puses par sakaru infrastruktūras pakalpojumiem netiek paredzēti.


Par stādu gadatirgiem un pasākumiem 
Saskaņā ar TS 2.3. punktu Pakalpojuma sniedzējam katru gadu jānodrošina stādu gadatirgu organizēšanu ne retāk kā vienu reizi aprīlī, maijā, jūnijā, septembrī un oktobrī. Lūdzam sniegt šādu informāciju:
10.Jautājums: pēdējo 3 (trīs) gadu laikā stādu gadatirgu apmeklētība, organizācijas izmaksas (ja tādas ir zināmas) un ieņēmumi.
10.Atbilde: Pasūtītājs paskaidro, ka orientējošā stādu gadatirgu apmeklētība un aptuvenie ieņēmumi pēdējo 3 (trīs) gadu periodā ir bijuši šādi: 

	Periods (gads)
	Orientējošais apmeklētāju skaits
	Aptuvenie ieņēmumi

	2023.gads
	3943
	14071 EUR

	2024.gads
	5362
	20960 EUR

	2025.gads
	5389
	19831 EUR



Vienlaikus Pasūtītājs vērš uzmanību, ka,  saskaņā ar Tehniskās specifikācijas 1.9.punktu sniegtajiem datiem ir tikai informatīvs raksturs un Pasūtītājs negarantē norādītā orientējošā apmeklētāju skaita un aptuveno ieņēmumu stabilitāti vai pieaugumu nākotnē.

11.Jautājums: Vai Pasūtītājs daļēji sedz gadatirgu organizēšanas izmaksas vai nodrošina kādus resursus (piemēram, tirgotāju piesaistīšanu, reklāmu, tehniskais nodrošinājums)? Kādi ir attiecīgie nosacījumi?
12.Jautājums: Kāda ir paredzētā Pasūtītāja līdzdalība mārketinga aktivitātēs un publisku pasākumu organizēšanā kopā ar Pakalpojuma sniedzēju (t.sk., vai un kādos pasākumos Pasūtītājs nodrošina bezmaksas gida pieejamību saskaņā ar nolikumu)?
11. un 12.Atbilde: Saskaņā ar Tehniskās specifikācijas 1.9. punktu, Pakalpojuma sniedzējs patstāvīgi un pilnībā finansē un organizē gadatirgu norisi, tirgotāju piesaisti un mārketinga aktivitātes. Papildu samaksa vai izmaksu segšana no Pasūtītāja puses netiek paredzēta. Pasūtītājs nodrošina tikai piekļuvi teritorijai un saskaņo mārketinga/pasākumu plānu (Tehniskās specifikācijas 2.2. punkts). Pasūtītāja gidu pakalpojumi tiek nodrošināti atbilstoši spēkā esošajam Ministru kabineta noteiktajam publisko maksas pakalpojumu cenrādim, un Tehniskajā specifikācijā nav paredzēta Pasūtītāja pienākuma nodrošināt bezmaksas gida pakalpojumus Pakalpojumu sniedzēja organizētajām aktivitātēm. 


Citi jautājumi
13.Jautājums: Kāds ir pašreizējā pakalpojuma sniedzēja līguma termiņš un kāds ir plānotais jaunā līguma spēkā stāšanās datums?
13.Atbilde: Pasūtītājs paskaidro, ka šobrīd  biļešu tirdzniecības un mārketinga pakalpojumus patstāvīgi nodrošina pats Nacionālais Botāniskais dārzs, līdz ar to šādu spēkā esošu ārpakalpojuma līgumu ar trešajām personām nav. Jaunā līguma plānotais spēkā stāšanās termiņš ir pēc iepirkuma procedūras noslēgšanās un līguma noslēgšanas, ievērojot Publisko iepirkumu likumā noteiktos termiņus.

14.Jautājums:Vai esošā pakalpojuma sniedzēja atlīdzības procentu apmērs ir bijis tuvu nolikumā noteiktajam 25% maksimumam, vai var tikt publiskota kāda vispārīga informācija par esošās sadarbības finansiālajiem nosacījumiem?
14.Atbilde: Pasūtītājs paskaidro, ka iepirkuma priekšmetā paredzētos pakalpojumus līdz šim nav nodrošinājis ārpakalpojuma sniedzējs, bet tos patstāvīgi nodrošina Nacionālais botāniskais dārzs. Līdz ar to nepastāv iepriekšēja ārpakalpojuma līguma atlīdzības procentu likme vai salīdzināmi sadarbības finansiālie nosacījumi. 

